CELEX: 62022TN0013
Language: el
Date: 2022-01-03 00:00:00
Title: Υπόθεση T-13/22: Προσφυγή της 3 Ιανουαρίου 2022 — Λούτσου κατά EUIPO (POLIS LOUTRON)

28.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/22
            
         
      Προσφυγή της 3 Ιανουαρίου 2022 — Λούτσου κατά EUIPO (POLIS LOUTRON)
      (Υπόθεση T-13/22)
      (2022/C 138/25)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: Αλεξάνδρα Λούτσου (Θεσσαλονίκη, Ελλάδα) (εκπρόσωπος: Σ. Ψωμακάκης, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Στοιχεία σχετικά με τη διαδικασία ενώπιον του EUIPO
      
      
         Επίδικο σήμα: Αίτηση καταχωρίσεως εικονιστικού σήματος POLIS LOUTRON, με ισχύ στην Ευρωπαϊκή Ένωση — Υπ’ αριθ. 18 144 809 αίτηση καταχωρίσεως
      
         Προσβαλλόμενη απόφαση: Απόφαση του Πρώτου τμήματος προσφυγών του EUIPO της 20ης Οκτωβρίου 2021 στην υπόθεση R 544/2020-1.
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κάνει δεκτή την παρούσα προσφυγή·
               
            
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να κρίνει βάσιμη και δεκτή την προσφυγή επί του Πρώτου Τμήματος Προσφυγών του Γραφείου Διανοητικής Ιδιοκτησίας της Ευρωπαϊκής 'Ενωσης επί της προσφυγής R 544/2020-1, που αφορά την αίτηση σήματος της Ευρωπαϊκής 'Ενωσης υπ’αριθμόν 18 144 809·
               
            
                  —
               
               
                  να ακυρώσει εν μέρει την υπ’αριθ. L110/08.11.2019 πράξη που αφορά κοινοποίηση των λόγων απόρριψης της υπ’αριθ. 18144809 αίτησης για κατοχύρωση σήματος της Ευρωπαικής 'Ενωσης, ώστε να γίνει δεκτή εν όλω η εν λόγω αίτηση και να κατοχυρωθεί το εν λόγω σήμα, ως διακριτικό γνώρισμα των προϊόντων και των υπηρεσιών της επιχείρησής της προσφεύγουσας εντός του γεωγραφικού χώρου της Ευρωπαϊκής 'Ενωσης για τις αιτούμενες Κλάσεις Ταξινόμησης·
               
            
                  —
               
               
                  να ακυρώσει εν μέρει την υπ’αριθ. L123/20.01.2020 πράξη που αφορά απόρριψη της υπ’αριθ. 18144809 αίτησης για κατοχύρωση σήματος της Ευρωπαϊκής 'Ενωσης, ώστε να γίνει δεκτή εν όλω η εν λόγω αίτηση και να κατοχυρωθεί το εν λόγω σήμα, ως διακριτικό γνώρισμα των προϊόντων και των υπηρεσιών της επιχείρησης της προσφεύγουσας εντός του γεωγραφικού χώρου της Ευρωπαϊκής 'Ενωσης για τις αιτούμενες κλάσεις ταξινόμησης·
               
            
                  —
               
               
                  να διαταχθεί η καθής υπηρεσία του Γραφείου Διανοητικής Ιδιοκτησίας της Ευρωπαϊκής 'Ενωσης να κατοχυρώσει το σήμα polis loutron σε όλες τις αιτούμενες κλάσεις και για όλα τα αιτούμενα προϊόντα και υπηρεσίες·
               
            
                  —
               
               
                  να καταδικαστεί το αντίδικο στη δικαστική μου δαπάνη.
               
            
         Προβαλλόμενοι λόγοι
      
      Η προσβαλλόμενη απόφαση δέχθηκε και εφάρμοσε εσφαλμένα τις διατάξεις των άρθρων 7, παράγραφος 1, στοιχεία β' και γ' του Κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης, καθώς για το εν λόγω σήμα δεν προκύπτει ούτε περιγραφικός χαρακτήρας ούτε και έλλειψη διακριτικής δύναμης και συνεπώς δεν υφίσταται κανένα απαράδεκτο που θα έπρεπε να εμποδίσει την κατοχύρωση του για τις επίμαχες κλάσεις και τα προϊόντα και τις υπηρεσίες που αφορούν αυτές.